Samtnoordische Runendatenbank

De Samtnoordische Runentextdatenbank (sweedsch Samtnordisk runtextdatabas) is ene Datenbank för Runentexten, de de olen Runeninschriften vullstännig un för Reekners leesbor sammeln schall. Dat Projekt hebbt se den 1. Januar 1993 an de Universität Uppsala anfungen. Dat Geld kummt vun de Axel un Margaret Ax:son Johnsons Stiften. In de Version vun 2006 staht mehr as 6000 Inschriften in.

De Datenbank kann ut dat Internett rünnerladen warrn un köst nix.

De Indrääg bestaht ut den Runentext, Format, den Oort, wo de Inschrift opfunnen worrn is, Översetten in’t Sweedsche un Engelsche un Daten över dat Objekt, wo se de Runen op funnen hebbt. De Texten kriegt elk enen Kood, de ut bet to dree Delen besteiht. De eerste Deel steiht för de Herkumst. De twete Deel is ene Seriennummer un de drüdde Deel steiht för de Tietperiood vun den Text, Oornoordsch, Tiet vun de Wikingers oder ut dat Middelöller.

 Weblenken 

 Websteed vun dat Projekt (sweedsch)

Kategorie:Datenbank